Държавен вестник, бр. 14, 2010 г., стр. 9

БРОЙ  14	
Д Ъ Р Ж А В Е Н  В Е С Т Н И К 	
СТР.  9  
експертизата е установила, че техните списъци 
са изписани четливо, с равномерен и спокоен 
почерк, въпреки трудността това да стане при 
дописването на избиратели в изборния ден 
поради напрежението и големия им брой. 
Съмненията за предварително изготвяне на 
посочените списъци, породени и от слабото 
участие на избирателите от основния списък 
(послужил едва ли не само за да се открие от-
делна изборна секция), при липса на гаранции 
за ефективен контрол от страна на изборната 
администрация, прави само хипотетично за 
наличието на изборни нарушения, които опоро-
чават действителността на подадените гласове. 
Установеното от експертизата несъответствие 
между продължителността на изборния ден и 
броя на гласувалите над 1000 избиратели в 30 
избирателни секции само по себе си също не 
означава, че вотът на тези избиратели е опоро-
чен. Обстоятелството, че според експертизата 
при експерименталното възпроизвеждане на 
гласуването на един избирател, което включва 
отделните действия на гласуващия и комиси-
ята, за да се изчисли необходимото време за 
тяхното извършване и съизмерването на това 
време с продължителността на изборния ден, 
максималният брой гласували е под 1000, а 
именно 936 избиратели, не доказва при липса на 
конкретни констатации за извършени изборни 
нарушения, че в тези секции не са подадени 
валидни гласове. Дори да се приеме, че по-
дадените гласове над 936 в секциите, където 
избирателната активност е надвишавала 1000 
подадени гласа, са невалидни, тази констата-
ция не е достатъчна, за да обуслови касиране 
на оспорените мандати на избраните народни 
представители. Макар че при гласуването в 
Република Турция преобладават гласовете, 
получени от ДПС, такива има подадени и за 
другите парламентарно представени партии и 
коалиции, което при тайната на вота изключва 
установяване на новото им разпределение между 
тях и съответно възможност за преизчисляване 
на получените мандати от партиите и коалици-
ите по пропорционалната избирателна система.
С оглед изложеното искането на главния 
прокурор, подадено до Конституционния съд 
по реда на чл. 150, ал. 1 от Конституцията във 
връзка с чл. 112 ЗИНП, с което се оспорва 
законността на избора на народните пред-
ставители от ДПС – Хасан Илияз Хаджиха-
сан – МИР Велико Търново, Искра Димитро-
ва Михайлова-Копарова – МИР Пазарджик, 
Тунджай Османов Наимов – МИР Пловдив 
окръг, Бюрхан Илиязов Абазов – МИР Русе, 
Елин Елинов Андреев – МИР Смолян, Емил 
Кирилов Иванов – МИР София област, Лютви 
Ахмед Местан – МИР Стара Загора, като не­
основателно следва да се отхвърли. За пълнота 
следва да се отбележи, че Бюрхан Абазов, 
избран в МИР Русе, отпадна от състава на 
41-ото Народно събрание с постановяване на 
решението на Конституционния съд по к.д. № 9 
от 2010 г., като бе заменен с решение на ЦИК 
с друг народен представител, издигнат от ДПС 
в МИР Добрич – Рушен Риза.
Въз основа на заключението на допълни-
телната експертиза, която при констатация на 
изборни нарушения в проверените от нея изби-
рателни секции дава възможност да се изчисли 
по партии и коалиции броят на подадените за 
тях действителни гласове в тези секции, които 
следва да се приспаднат от общата сума на 
всички подадени за тях, може да се определи 
новата база за изчисляване на мандатите по 
пропорционалната избирателна система, които 
получава всеки от парламентарно представени-
те политически субекти. Общият брой на тези 
гласове от проверяваните секции в Република 
Турция, с които трябва да се намалят подаде-
ните за отделните партии и коалиции, е 18 351. 
Те се разпределят по отделните участници в 
изборния процес, както следва: за РЗС – 12 
гласа, за ПП „Лидер“ – 5 гласа, за ГЕРБ – 58 
гласа, за ДПС – 18 140 гласа, за Атака – 26 
гласа, за КБ – 33 гласа, за СПС „Защита“ – 4 
гласа, за НДСВ – 23 гласа, за „Българска лява 
коалиция“ – 9 гласа, за ПЛАМ – 2 гласа, за ПП 
„Зелените“ – 4 гласа, за „Социалдемократи“ – 8 
гласа, за ПП „Другата България“ – 3 гласа, за 
ОБП – 3 гласа, за ПП „НДСО“ – 1 глас, за 
БНС – НД – 5 гласа, за „Синята коалиция“ – 14 
гласа, за „Родината – ДГИ – НИ“ – 1 глас.
Тези гласове като отразени в избирателните 
списъци на допълнително вписани в изборния 
ден лица, които не притежават доказателстве-
ната сила на свидетелстващи документи, не 
трябва да участват в базата за изчисляване на 
мандатите, разпределени между парламентарно 
представените партии и коалиции. Техният брой 
може да бъде идентифициран поради това, 
че тайната на вота не е пречка за неговото 
установяване. Този резултат може да се по-
стигне, защото проверката е ограничена само 
до 23 избирателни секции, в които списъкът 
на допълнително вписаните избиратели в деня 
на изборите не е подписан, макар че само 7 
от останалите 100 секции са редовни в това 
отношение. В тази насока е съобразено, че в 
проверяваните секции по основния списък няма 
подадени гласове, липсва секционен протокол 
или първа страница от такъв протокол, което 
създава възможност не само да се изключат 
гласовете, подадени от допълнително вписаните 
избиратели, но и да се установи тяхното раз-
пределение по участници в изборния процес. 
При липса на гласували по основния списък, 
т.е. от тези, подали заявление за гласуване в 
чужбина, или липса на първичния документ, 
който доказва това гласуване – секционен 
протокол или първа страница от него, не 
съществува пречката да се установи как се 
разпределят по партии и коалиции подадените 
действителни гласове. Това е така, защото про-
верката засяга само гласувалите от списъка на 
вписаните в изборния ден избиратели, който 
няма качеството на валиден документ и след 
изключването им позволява да се определи 
нова база на разпределение на действителните 
гласове по партии и коалиции.